**INDOKOLÁS**

**az egyes önkormányzati rendeleteknek a Közterület-felügyelet átnevezésével összefüggő módosításáról szóló önkormányzati rendelethez**

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 2025. április 1. napjától hatályba lépő módosítása alapján Szombathely Megyei Jogú Város Polgármesteri Hivatala Hatósági Osztályhoz tartozó belső szervezeti egysége, a Közterület-felügyelet elnevezése – sokoldalú, rendészeti, ellenőrzési, vagyonvédelmi és biztosítási jellegű tevékenységére és komplex feladatellátására tekintettel – „Városrendészet” elnevezésre változik. Emiatt szükségessé vált a helyi jogrendszerben az elnevezés megváltozásának átvezetése, figyelemmel arra, hogy a Városrendészet alapvetően a továbbiakban is közterület-felügyeleti feladatokat lát el.

**1. §**

A közterület használatának szabályairól szóló 2/2011. (I.31.) önkormányzati rendeletben található megnevezés módosítását tartalmazza.

**2. §**

A mezei őrszolgálatról szóló 20/2012. (V.10.) önkormányzati rendeletben található megnevezés módosítását tartalmazza.

**3. §**

A környezet- és természetvédelem helyi szabályairól szóló 33/2012. (XI.12.) önkormányzati rendeletben található megnevezés módosítását tartalmazza.

**4. §**

A közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendeletben található megnevezés módosítását tartalmazza.

**5. §**

A Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendeletben található megnevezés módosítását tartalmazza.

**6. §**

A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendeletben található megnevezés módosítását tartalmazza.

**7. §**

A rendelet hatályba lépését tartalmazza, amely összhangban van a szervezeti egység átnevezésének napjával.